Valsekiljo de Gran Kanarija
Valsekiljo de Gran Kanarija arba tiesiog Valsekiljas (isp. Valsequillo de Gran Canaria) – miestelis ir savivaldybė Ispanijoje, Kanaruose, Gran Kanarijos salos vidurio rytinėje dalyje, 16 km į pietvakarius nuo Las Palmaso, 5 km į vakarus nuo Teldės. Keliai į Teldę, Vega de San Mateo. Miestelis įsikūręs kalnuose, 560 m aukštyje. Verčiamasi turizmu, žemės ūkiu (daržovės, vaisiai), sūrių gamyba. Yra Šv. Mykolo Arkangelo bažnyčia, tradicinės architektūros pastatai.